Erik Kristen-Johanssen

Erik Kristen-Johanssen (født 13. mars 1901 i Oslo, død 30. januar 1976) var en norsk jurist og teatermann.

Han var sønn av regjeringsadvokat Kristen Johanssen, og studerte jus i utlandet. Han drev som forretningsmann, før han under andre verdenskrig kom i statens tjeneste, først ved Forsyningsdepartementet i London, og deretter ved handelsavdelingen ved ambassaden i Washington D.C.

Han hadde alltid hatt stor interesse for drama og scenekunst, og begynte som økonom ved Det Nye Teater i 1946. I 1948 ble han økonomidirektør ved Nationaltheatret, og i perioden 1961–1967 var han Nationaltheatrets teatersjef.

Han fikk i sin tid innredet og åpnet Amfiscenen, og brakte forfattere som Samuel Beckett og Eugen Ionescu til norske scener.

Erik Kristen-Johanssen var gift med skuespillerinne Else Ulrikke (Mojo) Grieg Muller fra Bergen, datter til Ludvig Müller.

 Referanser 
«Erik Kristen-Johanssen død». Dagbladet, 4. februar 1976.
«Erik Kristen-Johanssen». Aftenposten, 4. februar 1976.

Kategori:Norske teatersjefer
Kategori:Norske jurister
Kategori:Personer fra Oslo